Diari Oficial de la Generalitat Valenciana


Sumari del DOGV 8147, del 11-10-2017 (2017/8672)

RESOLUCIÓ de 2 d'octubre de 2017, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges i sèries d'animació i curtmetratges, projectes multiplataforma i pilots de sèrie d'animació.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8672


Data del document
:   02-10-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 2 d'octubre de 2017, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges i sèries d'animació i curtmetratges, projectes multiplataforma i pilots de sèrie d'animació. [2017/8672]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual (DOGV 8028, 27.04.2017), en atenció als següents  
  
Antecedents de fet  
  
Primer. Per mitjà de l'esmentada Resolució de 20 d'abril de 2017, es va convocar la concessió d'ajudes per a la producció audiovisual, d'acord amb el que estableix l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
  
Segon. De conformitat amb el que estableix l'apartat primer del resolc quart de la convocatòria, el termini de presentació de sol·licituds era de 30 dies naturals, comptadors des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 29 de maig de 2017, i es van presentar, per part de les diferents empreses interessades, quatre (4) sol·licituds corresponents a projectes de llargmetratges i sèries d'animació i dotze (12) sol·licituds que corresponen a projectes de curtmetratges, projectes multiplataforma i pilots de sèrie d'animació.  
Tercer. Per acord del president de CulturArts Generalitat, de 29 de juny de 2017, va ser nomenada la comissió tècnica de valoració de les sol·licituds prevista en el resolc cinqué de l'esmentada resolució de 20 d'abril de 2017, corresponent a animació, tant per a la modalitat de llargmetratges i sèries d'animació, com per a la de curtmetratges, projectes multiplataforma i pilots de sèrie d'animació.  
Quart. Constituïda a aquest efecte i reunida en sessió el 24 de juliol de 2017, va procedir a valorar les sol·licituds i els projectes d'acord amb els criteris aplicables establits en els apartats corresponents del resolc sisé, apartat 1, de la resolució de 20 d'abril de 2017, i va emetre l'informe i la proposta corresponent.  
Cinqué. A la vista de l'informe i de la proposta de la comissió tècnica de valoració, el director general de CulturArts Generalitat va formular proposta de resolució a l'empara del que estableix el punt 7 de l'article 6 de l'Ordre 33/2016.  
  
Fonaments de dret  
  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOCV 7464, 12.02.2015) i especialment el que disposa en el títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara endavant ordre de bases reguladores).  
Quart. L'esmentada Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual (DOGV 8028, 27.04.17).  
Cinqué. El Decret 141/2014, de 5 de setembre, del Consell, publicat en el DOCV número 7355, de 08.09.2014, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que estableix en l'article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
  
Per la seua banda l'article 4, punt 2, lletra j, disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret citats i la resta de normativa d'aplicació, vista l'acta i la proposta evacuada per la comissió tècnica, així com la proposta de resolució elevada pel director general de CulturArts Generalitat, atés el que estableix l'article 7 de l'ordre de bases reguladores i en l'exercici de les competències per a la concessió de les ajudes que tinc atribuïdes, resolc:  
  
  
Primer  
Concedir les ajudes a les empreses beneficiàries que s'esmenten en l'annex I de la present resolució, d'acord amb la puntuació obtinguda segons la baremació de la comissió tècnica de valoració i atés el que preveu el resolc segon de la Resolució de 20 d'abril que preveu un import de 750.000 - per a llargmetratges i sèries d'animació i de 250.000 euros per a curtmetratges, projectes multiplataforma i pilots de sèrie d'animació; en ambdós casos distribuïts entre les anualitats de 2017, 2018 i 2019.  
No obstant això, s'ha aplicat el que preveu l'apartat 5 del resolc sisé de l'esmentada resolució: «En el cas que en una modalitat no poguera cobrir-se l'import sol·licitat per l'últim projecte per no arribar el pressupost per a assignar la totalitat de l'ajuda sol·licitada, serà la comissió la que proposarà si aquest import s'assigna a aquest sol·licitant o es trasllada aquest import a una altra modalitat o gènere on puga ser més efectiva la seua assignació». En conseqüència, s'assigna la quantitat de 208.119,00 euros a l'últim projecte de la modalitat de llargmetratges i sèries d'animació Somiant amb Valentina (sèrie) encara que la dita quantitat és inferior a la sol·licitada pel seu titular (400.000,00 euros), segons l'acord pres per la comissió de valoració en la seua sessió de treball de 24 de juliol de 2017.  
  
Segon  
Nomenar com a suplents les empreses esmentades en l'annex II per ordre de puntuació, en les quals recaurà l'ajuda en el cas de possibles renúncies, d'acord amb el que preveu l'article 7, punt 3 de l'ordre de bases reguladores i els projectes dels quals no han sigut estimats, amb indicació de la puntuació atorgada a cadascun, segons els criteris de valoració previstos en la convocatòria esmentada.  
  
Tercer  
Les persones i les entitats beneficiàries hauran de complir les obligacions i normes de justificació previstes en els resolcs huité i nové de la Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual.  
D'acord amb el que estableix l'article 12, punt 7 de l'ordre de bases reguladores i el resolc nové, punt 1, de la Resolució de 20 d'abril, el termini màxim per a la presentació dels documents justificatius de les subvencions serà el 29 de desembre per a l'anualitat 2017 i el 31 de desembre per a les anualitats de 2018 i 2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser objecte de recurs potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes en el termini d'un mes, comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos, comptadors des de l'endemà de la publicació en el Diari Oficial de la Generalitat Valenciana.  
  
València, 2 d'octubre de 2017. El president de CulturArts Generalitat: Vicent Marzà Ibáñez.